lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv fi lv cs lv lv es uk es en en lv lv lv lv es lv lv lv lv lv de lv es lv nb en lv lv lv lv lv lv en lv lv lv lv lv lv en lv en es en lv lv lv es lv es lv lv lv az en lv lv nl lv lv ceb lv lv lv fi de lv nl lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Gaumīga popmūzika no Blekpūlas - Rejas Morisas jaunais albums
2018. gada 13. februāris 00:01
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
Rae Morris «Someone Out There»
(Atlantic Records UK) 8/12
Diemžēl ieraksts Lielbritānijas albumu topā debitējis vien 20. vietā, kas liek nedaudz aizdomāties... Manā izpratnē «Do It» ir viena līmeņa popmūzikas singls ar Kamilas Kabeijo (Camila Cabello) «Havana» un Dua Lipas «New Rules»; pateicoties tādai inficējošai, lipīgai popdziesmai, Rejas albumam noteikti šajā klusajā februāra nedēļā vajadzēja atrasties daudz augstākā vietā. Vai tiešām ar dziesmu mūsdienās vien vairs nepietiek? Tik tiešām, šī 25 gadus vecā kuplo, cirtaino matu īpašniece neizceļas ar kādām ārišķībām sociālajos tīklos, nepozē uz modes žurnālu vākiem, taču acīmredzot cīņa par uzmanību ir kļuvusi tik sīva, ka vienīgais drošais veids, kā tapt pamanītam, - publicēt kādu puskailu selfiju...
Jācer, ka mūzika tomēr agri vai vēlu atradīs dzirdīgas ausis, jo ne tikai debijas albums (skat. recenziju), bet arī šis jaunais studijas darbs ir gaumīgs inteliģentas popmūzikas paraugs, kurā nav sabāzti kādu aktuālu reperu rečitatīvi un nav piesaistīti desmit «karstākie» producenti.
Protams, arī šajā platē iesaistītie ir ar vārdu, īpaši jāizceļ amerikāņu mūzikas producents Ariels Rehtšeids (Ariel Rechtshaid), kurš pēdējos gados ļoti veiksmīgi sastrādājies ar «Vampire Weekend», «Haim», Skaju Fereiru (Sky Ferreira), Čārliju XCX (Charli XCX) u.c. Tomēr galvenais palīgs Rejai šajā albumā bijis viņas sirdsdraugs, britu dziedātājs Bendžamins Garets (Benjamin Garett), jeb frYars, kuru labi pazīstam arī mēs. Viņš sadarbojies ar dziesminieku Goranu Goru un uzstājies Rīgā.
Gatavojot šo albumu, Reja šo trīs gadu laikā kopš debijas plates, radījusi aptuveni simts dažādu dziesmu idejas, smēlusies iedvesmu plašajā pasaulē -
vairāk iedvesmojusies no ārējiem apstākļiem, mazāk reflektējusi pati par savu personisko dzīvi.
Rezultāts ir krāsains (albuma vāks jau vien ir spilgts) vienpadsmit skanīgu popdziesmu ieraksts, kurā apcerīgas balādes mijas ar nebēdnīgiem pop gabaliņiem.
Blakus pozitīvi uzlādētajam «Do It» droši var likt «Atletico (The Only One)» un «Dip My Toe», taču platē atrodami arī daži eksperimentāli skaņdarbi, piemēram, «Rose Garden», kurā Reja ļāvusies dažādām elektroniskās mūzikas skaņām.
Jau rakstīju, ka Rejai līgumu ar «Atlantic» izdevās noslēgt jau 18 gadu vecumā, kad izdevniecības talantu mednieki noskatīja meiteni muzicējam dzimtajā Blekpūlā un nodeva šo potenciālo nākotnes popzvaigzni gādīgās profesionāļu rokās. Jau kopš 2012. gada Morisa sāka laist klajā pirmos ierakstus (EP «For You», vēlāk 2013. gada EP «Closer») un 2015. gadā debitēja ar albumu «Unguarded».
Rejas koncerts, līdzīgi kā Džesijas Veiras, lieliski iederētos Siguldas pilsdrupās vai «Positivus» festivālā. Varbūt mums paveiksies.
Izdošanas datums - 02.02.2018
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
FOTO Repa “sliktā zēna” Morgenshtern koncerts Andrejsalā
Foto "Arēnā Rīga" aizvadīts Stinga koncerts
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Starptautisko Baltijas baleta festivālu atklās ar krāšņu un plašu programmu
FOTO Emocionāli aizvadīts Māras Zālītes jubilejas koncerts
Sudden Lights dodas koncerttūrē “Miljards vasaru”
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa